Document ID: 32009D0297

KOMISIJAS LĒMUMS
(2009. gada 26. marts),
ar ko groza Lēmumu 2008/866/EK attiecībā uz tā piemērošanas laiku
(izziņots ar dokumenta numuru C(2009) 1876)
(Dokuments attiecas uz EEZ)
(2009/297/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 28. janvāra Regulu (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (1), un jo īpaši tās 53. panta 1. punkta b) apakšpunkta i) punktu,
tā kā:
(1)
Komisijas 2008. gada 12. novembra Lēmumu 2008/866/EK par neatliekamajiem pasākumiem, ar ko pārtrauc lietošanai pārtikā paredzētu konkrētu gliemeņu importu no Peru (2), pieņēma pēc tam, kad bija konstatēts, ka konkrētas no Peru importētas gliemenes ir inficētas ar A hepatīta vīrusu (HAV) un ka tās izraisījušas A hepatīta vīrusa uzliesmojumu cilvēkiem. Minēto lēmumu piemēro līdz 2009. gada 31. martam.
(2)
Peru iestādes ir sniegušas konkrētu informāciju par korektīvajiem pasākumiem, kas veikti, lai uzlabotu eksportam uz Kopienu paredzētu gliemeņu ražošanas kontroli.
(3)
Tomēr minētā informācija ir nepietiekama, un Komisijai jāveic pārbaude Peru.
(4)
Līdz brīdim, kamēr Peru iestādes nebūs iesniegušas visu attiecīgo informāciju un attiecīgās pārbaudes rezultātus, jāpagarina Lēmuma 2008/866/EK piemērošana līdz 2009. gada 30. novembrim.
(5)
Tāpēc attiecīgi jāgroza Lēmums 2008/866/EK.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2008/866/EK 5. pantā datumu “2009. gada 31. marts” aizstāj ar datumu “2009. gada 30. novembris”.
2. pants
Šis lēmums ir adresēts dalībvalstīm.
Briselē, 2009. gada 26. martā

Labels: 12
18
0
6